Sin seminariegerning elskede han, og hverken [[Ribe Stift|Ribe bispestol]], der blev tilbudt ham 1867, eller udsigten til at blive [[landstingsmand]] eller [[kultusminister]] fristede ham. Schurmann var medlem af Kirkekommissionen af [[1868]], og ministeriet æskede ofte hans betænkninger i seminariespørgsmål. [[1859]] blev han [[titulær professor]] og [[1879]] [[æresdoktor]] i teologi. [[1853]] udgav Schurmann ''Historiske Efterretninger om det kgl. Skolelærerseminarium i Skaarup 1803-53'' og senere årlige programmer; desuden skrev han nogle pjecer og afhandlinger i tidsskrifter, deriblandt ''Valkendorferne paa [[Klingstrup]]'' (i ''Samlinger til Fyens Historie og Topografi'' IX). Ved sin afsked 1891 blev han [[Dannebrogordenen|Kommandør af Dannebrog (2. grad)]]. Han døde 10. december samme år.
Titler Religion Samfund Historie Videnskab Ledelse Uddannelsesinstitutioner Universiteter Ledere